**ANEXA NR. 1 la H.C.L. Satu Mare nr. 184/30.07.2025.2025**

**Descrierea sumară a investiției privind proiectul**

***,,Centrală electrică fotovoltaică SPAP Sătmărel”***

Instalarea de capacități noi de producere a energiei electrice din surse regenerabile solare,prin proiectul **,,Centrală electrică fotovoltaică SPAP Sătmărel”,** în cadrul Fondului pentru Modernizare – Programul-cheie 1: Surse regenerabile de energie și stocarea energiei, Apel II, are ca scop producerea de energie electrică pentru consum propriu,prin forțe proprii, într-un mod ecologic, pentru a beneficia de economii de cost legate de consumul de energie electrică din rețea.

 Concret, se dorește amplasarea pe sol pentru SPAP Sătmărel (Stația de pompare apă potabilă Sătmărel), a unui sistem fotovoltaic de 27,00 kW, montat pe structură metalică. Panourile fotovoltaice se vor lega prin cabluri de curent alternativ la Invertoare. Invertoarele se vor lega prin cabluri la tabloul general existent, iar energia produsă se se va utiliza direct pentru acoperirea consumului propriu a stației de pompare, respectiv mai puțin de 30% din energia produsă anual poate fi livrată în rețea urmând să fie consumată ulterior.

 Centrala electrică fotovoltaică propusă va avea o capacitate de 27,00 kW, fiind compusă din 54 panouri fotovoltaice de 500W, respective 1 invertoar (1x30 kW).

**Etapele principale privind realizarea proiectului** sunt:

I. Depunerea cererii de finanțare

1. Verificarea condițiilor de eligibilitate a Solicitantului și a proiectului în conformitate cu prevederile Ghidului Specific;
2. Elaborarea documentelor suport obligatorii și specifice aferente Ofertei concurențiale, identificate ca atare în Ghidul Specific;
3. Elaborarea Ofertei concurențiale cu respectarea cerințelor de fond și de formă stabilite de Autoritățile Finanțatoare;
4. Încărcarea Ofertei în platforma electronică dedicată FM MySMIS 2021, publicată pe site-ul Ministerul Energiei (https://mysmis2021.gov.ro).

II. Evaluarea ofertelor și formularea răspunsurilor la scrisoarea de clarificare

III. Semnarea contractului de finanțare

IV. Implementarea proiectului:

1. Activități de pregătire a documentațiilor de achiziție și încheierea contractelor cu operatorii economii;
2. Cheltuieli de informare și publicitate
3. Incheierea contractelor de furnizare/lucrari/servicii;
4. Livrarea, montarea și punerea în funcțiune a echipamentelor
5. Cheltuieli de consultanță-audit financiar.
	1. Instruirea personalului care va exploata sistemul.

Valoarea totală prevăzută a investiției este 304.457,31 lei, din care TVA 48.610,83 lei (255.846,48 lei, fără TVA), din care, valoarea maximă eligibilă este de 183.556,28 lei fără TVA, iar diferența de 72.290,20 lei fără TVA reprezintă cheltuieli neeligibile aferente proiectului.

Având în vedere faptul că valoarea ajutorului de stat solicitat pe MW instalat pentru capacitățile instalate de până la 5 MW inclusive este de maxim 450.000 Euro/MW, și reprezintă criteriu de evaluare tehnico-economică de finațare, se propune ca solicitarea ajutorului de stat solicitat de Apaserv Satu Mare S.A. să fie de 440.000 Euro/MW. Valoarea totală prevăzută a investiției este 304.457,31 lei, din care TVA 48.610,83 lei (255.846,48 lei, fără TVA), din care, valoarea maximă eligibilă este de 183.556,28 lei fără TVA, iar diferența de 72.290,20lei fără TVA reprezintă cheltuieli neeligibile aferente proiectului.

Ajutorul de stat solicitat de Apaserv Satu Mare S.A. va fi de 440.000 Euro/MW respectiv 59.148,59 lei fără TVA.

În vederea implementării proiectului, Apaserv Satu Mare S.A. trebuie să se angajeze să finanţeze toate cheltuielile neeligibile aferente proiectului și partea de contribuție proprie.

 Sumele de cofinanțat și cele neeligibile conform proiectului vor fi asigurate din alte surse proprii Apaserv Satu Mare - Fondul I.I.D., cheltuielile cofinanţate urmând a fi recuperate în baza cererilor de rambursare, întocmite de către Apaserv Satu Mare S.A.

DIRECTOR TEHNIC

Dr. ing. Matuz Bela Tiberiu

 Vizat spre neschimbare

Președinte de ședință Secretar general